CELEX: 62013TN0545
Language: hr
Date: 2013-10-08 00:00:00
Title: Predmet T-545/13: Tužba podnesena 8. listopada 2013. — Al Matri protiv Vijeća

7.12.2013   
            
            
               HR
            
            
               Službeni list Europske unije
            
            
               C 359/18
            
         Tužba podnesena 8. listopada 2013. — Al Matri protiv Vijeća
   (Predmet T-545/13)
   2013/C 359/35
   Jezik postupka: engleski
   
      Stranke
   
   
      Tužitelj: Fahed Mohamed Sakher Al Matri (Doha, Katar) (zastupnici: M. Lester, Barrister i G. Martin, Solicitor)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu odluku Vijeća 2013/409/ZVSP (1) i Provedbenu uredbu Vijeća (EU) br. 735/2013 (2) u dijelu u kojem se iste odnose na tužitelja;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               U okviru prvog tužbenog razloga tužitelj ističe da je tuženik počinio očitu pogrešku u ocjeni smatrajući da su bile ispunjene pretpostavke za unošenje na popis iz pobijanih mjera koje se tiču tužitelja.
            
         
               2.
            
            
               U okviru drugog tužbenog razloga tužitelj se poziva na povredu njegovog prava na obranu i prava na učinkovitu sudsku zaštitu.
            
         
               3.
            
            
               U okviru trećeg tužbenog razloga tužitelj se poziva na povredu obveze navođenja odgovarajućeg obrazloženja.
            
         
               4.
            
            
               U okviru četvrtog tužbenog razloga tužitelj se poziva na neopravdano i nerazmjerno ograničavanje njegovog prava na vlasništvo i poduzetničkih sloboda.
            
         
      (1)  Provedbena odluka Vijeća 2013/409/ZVSP od 30. srpnja 2013. o provedbi Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu (SL L 204, str. 44.)
   
      (2)  Provedbena uredba Vijeća (EU) br. 735/2013 od 30. srpnja 2013. o provedbi Uredbe (EU) br. 101/2011 o mjerama ograničavanja protiv određenih osoba, subjekata i tijela s obzirom na stanje u Tunisu (SL L 204, str. 15.)